Mayflower

Llong nwyddau Iseldiraidd (fluyt) oedd y Mayflower a gludodd y criw o bobl a elwir weithiau'n "Dadau'r Pererinion" o Plymouth i'r Byd Newydd, sef yr hyn a elwir heddiw yn America yn 1620. Hyd y gwyddus, nid oedd Cymry ar fwrdd y llong.  

Ar ôl 10 wythnos ar y môr, cyrhaeddodd y Mayflower, gyda 102 o deithwyr a chriw o tua 30, y lle a elwir heddiw yn 'Unol Daleithiau', gan ollwng angor ger Cape Cod, Massachusetts, ar 21 Tachwedd 1620. Roedd y gymuned yn benderfynol o groesi'r Iwerydd am America, a ystyrient yn "Wlad Addewid newydd", lle byddent yn sefydlu Trefedigaeth Plymouth.Rebecca Fraser, The Mayflower (Efrog Newydd: St. Martin's Press, 2017)

Ar ôl cyrraedd yn Nhachwedd, roedd yn rhaid iddyn nhw ddioddef gaeaf caled heb baratoi. O ganlyniad, dim ond hanner y Pererinion gwreiddiol a oroesodd y gaeaf cyntaf yn Plymouth. Oni bai am gymorth y bobl frodorol lleol a ddysgodd iddyn nhw sut i gasglu bwyd a sgiliau goroesi eraill iddyn nhw, efallai y byddai'r holl wladychwyr wedi marw. Y flwyddyn ganlynol, dathlodd y 53 a oroesodd y Diolchgarwch cyntaf, yn dilyn y cynhaeaf ynghyd â 90 o bobl frodorol Americanaidd o'r enw'r Wampanoag.

Cyfeiriadau

Categori:1620
Categori:17eg ganrif yn Lloegr
Categori:Hanes yr Unol Daleithiau
Categori:Llongau hwylio